LEKA HO ETSA TJENA: Behellang nako ka thōko ea ho buisana ka likoloto tsa lōna le sa pate letho le ka mokhoa o khutsitseng. Amohelang liphoso tseo e ka ’nang eaba le li entse. Leha ho le joalo, ho e-na le hore le lule le bua ka lintho tse fetileng, lekang ho lumellana ka lintho tse ka le thusang ha le etsa qeto litabeng tsa lichelete nakong e tlang.—Pesaleme ea 37:21; Luka 12:15. 9 Bakreste ba lekholong la pele la lilemo le bona ba ne ba tsebahala ka ho sebetsa hammoho. Ka mohlala, ka mor’a hore Bajuda le basokolohi ba bangata e be Bakreste, ba ile ba inehela “thutong ea baapostola le ho arolelaneng, ho jeng lijo le lithapelong.” (Lik. 2:42) Bonngoe bona bo ile ba totobala ka ho hlaka ha ba hlorisoa, e leng eona nako eo ba neng ba hlokana e le kannete. (Lik. 4:23, 24) Na hase ’nete hore linakong tse mahlonoko ke hona ha ho hlokahala hore re sebetse re momahane?